text: Taula rodona: Parlem de la prevenció en el càncer de mama – Fundació Hospital d'Olot i Comarcal de la Garrotxa
  Taula rodona: Parlem de la prevenció en el càncer de mama
  Els ponents sera professionals de la Fundació i tractaran la prevenció i la recaiguda des de diversos aspectes: Anna Lillo, ginecòloga de la Unitat de Patologia Mamària (UPM), parlarà de si els anticonceptius i tractaments hormonals poden augmentar el risc de patir un càncer de mama; Irene Roura, infermera i cap de l'Hospital de Dia Medicoquirúrgic i Oncològic, remarcarà la importància de l'autoexploració i com i quan s'ha de fer; Lídia Capellas, metgessa i cap del Servei de Rehabilitació, apuntarà a l'exercici físic no només com a activitat preventiva i diària, sinó també com fer-lo durant la quimioteràpia; Sílvia Viñas, dietista, explicarà com influeix la dieta en aquest camp; i Vasile Veste, cirurgià i coordinador de la UPM, recordarà quins perfils i amb quina periodicitat s'han de fer els controls radiològics. La taula serà moderada per la directora mèdica del centre, Josefina Felisart.
  La taula rodona serà el dimecres 7 de novembre a les 19h a la sala d'actes de l'Hospital d'Olot i està oberta a tota la ciutadania.